Mosor

Mosor (xorv. Mosor) — Xorvatiyada yerləşən dağ silsiləsidir. Şimal-qərbdən cənub-şərq istiqamətində Adriatik dənizi boyunca, Orta Dalmatiyada, Split və Omiş şəhərləri arasında uzanır. Şimal-qərbdə silsilə Klis aşırımı ilə, cənub-şərqdə isə Setina çayının vadisi ilə məhdudlaşır, həmin vadidən sonra Mosor Biokovo silsiləsi kimi davam edir. Mosorun uzunluğu təxminən 25 km-dir.

Silsilə əhəngdaşı süxurlarından ibarətdir, karst hadisələri geniş yayılmışdır.
Silsilənin ən yüksək zirvəsi də Mosor adlanır (bəzi mənbələrdə Veliki-Kabal kimi göstərilir) və dəniz səviyyəsindən 1.339 metr hündürlükdədir.  Ondan sonra Vitskov-Stup (1325 m) və zirvəsində katolik ibadətgahı yerləşən Sveti-Yure (1319 m) gəlir. 
Dəniz səviyyəsindən 600 metrdən yuxarıda daimi yaşayış yoxdur, lakin bir neçə alpinist daxması mövcuddur. 
Klis aşırımı yaxınlığında qədim orta əsr qalası yerləşir.

Mosor alpinistlər və speleoloqlar arasında populyardır.

 İstinadlar 

 Xarici keçidlər 

 https://www.summitpost.org/cetina-canyon-north-face/221905/c-152906

Kateqoriya:Xorvatiya dağları
Kateqoriya:Split-Dalmatiya jupaniyasının coğrafiyası